ועדת הכספים, כנסת 20, פרוטוקול מספר 310, 2016-03-15 10:00

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: אנחנו מתחילים בהצעת חוק לתיקון פקודת מס הכנסה (תיקון מס' 220), התשע"ו-2016.

מיקי לוי: הצעה לסדר, אדוני.

משה גפני: בבקשה.

משה גפני: הצעה לסדר של חבר הכנסת מיקי לוי.

מיקי לוי: תודה רבה אדוני.

מיקי לוי: בוקר טוב.

מיקי לוי: הונח על שולחנך, שולחנה של ועדת הכספים, חוק הצמדת גמלאות וגמלאי השב"כ והמוסד.

מיקי לוי: בתפקידי הקודם התחלתי לטפל בזה.

מיקי לוי: חלק מאנשי המוסד והשב"כ, הגמלאים, הולכים לעולמם והצעת החוק זהה לחלוטין להצעת החוק של צה"ל והמשטרה.

מיקי לוי: אם נוכל לזרז את הטיפול, נעשה חסד עם אותם אנשים שאולי עוד יכולים להספיק לקבל סכום כלשהו על שירותם למען מדינת ישראל.

מיקי לוי: זאת כל בקשתי.

מיקי לוי: תודה רבה.

משה גפני: בקשתך התקבלה.

משה גפני: אני אשתדל.

משה גפני: יש זמן קצר עד סיום המושב וזה חוק לא קטן.

משה גפני: אמנם זה חוק שהוא זהה לזה שהיה בצבא, אבל החוק הקודם לא נחקק כאן אלא הוא נחקק בוועדת העבודה והרווחה.

משה גפני: אנחנו צריכים להשקיע בזה יותר אבל אני בעד לעשות את זה.

משה גפני: הייתה אצלנו ישיבת צוות ודיברנו על כך שנקדם את הצעת החוק.

משה גפני: בסדר.

משה גפני: כפי שאמרתי, אנחנו לא עסקנו בחוק של הצבא.

משה גפני: החוק של השב"כ עבר אלינו ואנחנו נקדם אותו בעזרת השם.

משה גפני: זה חוק גדול.

משה גפני: מי מציג את החוק בו אנחנו דנים?

משה גפני: אני מבקש להתחיל לקרוא.

משה גפני: דנו על החוק הזה.

<שגית אפיק: שלחת אותם להגיע להסכמות עם לשכת רואי חשבון.

<שגית אפיק: הגעתם להסכמות בנושא של חברות בית?

<ג'ק בלנגה: אכן ישבנו עם רשות המסים בנושא חברות בית אבל בנושאים שעל סדר היום לא ישבנו.

<שגית אפיק: נאמן ונהנה.

<ג'ק בלנגה: בנושא של הרחבת הדיווח הכללית.

<שגית אפיק: תושב חוץ.

<שגית אפיק: הדברים האחרים לא ישבתם ועל חברות בית ישבתם.

<שגית אפיק: אנחנו לא קיבלנו נוסח מתוקן.

<ישי פרלמן: בנוגע לחברות בית?

<ישי פרלמן: עוד לא הסתיימה הדיונים.

<ישי פרלמן: על נאמנויות לא ישבנו.

<ג'ק בלנגה: אפשר לנסות היום מאמץ לסגור את זה.

<שגית אפיק: אפשר לשבת על זה עכשיו.

משה גפני: כמה זמן אתם עוד צריכים כדי לסיים את הדיון ביניכם?

<ג'ק בלנגה: לגבי חברות בית?

משה גפני: כן.

<ג'ק בלנגה: תכף נשאל את ליאת.

<ג'ק בלנגה: נראה לי שרוב הדברים סגורים.

<ג'ק בלנגה: נשארו עוד כמה דברים קטנים אבל צריך לשאול את ליאת.

<קריאה: היא לא העבירה לנו נוסח.

משה גפני: ישי, עוד כמה זמן אתם צריכים?

<ישי פרלמן: תוך כדי הדיון אני אברר עם ליאת שעובדת על הנושא הזה.

משה גפני: בסדר.

משה גפני: אם כן, נעבור לסעיף 3(א).

<ישי פרלמן: מדובר בסעיף במסגרת המאבק בהון השחור.

<ישי פרלמן: ככלל, במסגרת המאבק בתופעת ההון השחור, אנחנו רוצים להרחיב את חובת הדיווח.

<ישי פרלמן: הייתה ועדה ברשות המסים, בעקבות הצעות שעלו לעשות חובת דיווח כללית, שהוועדה המליצה לא להחיל חובת דיווח כללית, אבל כן להרחיב את חובת הדיווח כאן בהצעה הזאת ואנחנו רואים שלוש הרחבת לחובת דיווח שאנחנו רוצים לקדם.

<ישי פרלמן: 3.

<ישי פרלמן: תיקון סעיף 131 בסעיף 131 לפקודה בסעיף קטן (א) – בפסקה 5(ב), אחרי פסקת משנה (5) יבוא: "(5א) נהנה תושב ישראל שמלאו לו 25 שנים אלא אם כן לא ידע שהוא נהנה ובלבד שסך כל נכסי הנאמנות אינו פוחת מ-100 אלף שקלים חדשים.

<ישי פרלמן: לעניין זה, "נכסי הנאמנות" - לרבות מזומן, פיקדונות, ניירות ערך ומקרקעין בישראל או מחוץ לישראל".

<ישי פרלמן: ככלל, יש סעיף שקובע איך תדווח נאמנות.

<ישי פרלמן: באופן רחב, הנאמן הוא זה שחייב בחובת דיווח.

<ישי פרלמן: מוצע כאן להרחיב את חובת הדיווח כי אנחנו יודעים שזה כלי שמשמש להעלמות מס שגם הנהנה במקרה הספציפי הזה, שהוא גם תושב ישראל, גם שמלאו לו 25 שנים, גם שהוא יודע שהוא נהנה וגם שסך נכסי הנאמנות לא פוחתים מאלף שקלים חדשים, שהוא גם יצטרך לדווח.

<ג'ק בלנגה: שלוש הערות.

<ג'ק בלנגה: הראשונה, חלקו של הנהנה יהיה אותם מאה אלף שקלים או יותר ולא באופן כללי.

<ג'ק בלנגה: השנייה, לקבוע חלקו בשווי נכסי הנאמנות.

<ג'ק בלנגה: השלישית, כתוב שזה בסוף שנת המס ולא באופן כללי מאה אלף שקלים.

<זהבה זוהר לוי: חלקו של הנהנה, ומה הדבר השני שאמרת?

<ג'ק בלנגה: חלקו בשווי נכסי הנאמנות ולא סתם נכסי נאמנות כי זה משתנה.

<ג'ק בלנגה: זה יהיה בסוף שנת המס.

<ג'ק בלנגה: הרי חובה להרחיב הגשת דוחות, אז הוא יבדוק את חלקו בסוף שנת המס ולא סתם ביום נתון.

<ג'ק בלנגה: נכון שיש בעיה אם הוא מכר במהלך שנת המס ואני לא יודע למה התכוונתם כאן אבל שיהיה יום כי הוא לא יכול ללכת לבדוק את כל הימים.

<ישי פרלמן: נבדוק את זה.

<שגית אפיק: מה זה תבדקו את זה?

<שגית אפיק: זאת שאלה.

משה גפני: אני רוצה להצביע על זה.

<זהבה זוהר לוי: נבדוק.

<שגית אפיק: אגב, גם ספי וגם ישי, כשאתם מקבצים לנו שלושה נושאים שונים לחלוטין באותה הצעת חוק, זה דבר מאוד מאוד בעייתי.

<שגית אפיק: זה לא דבר נכון לעשות.

<שגית אפיק: שלושה נושאים שאין ביניהם שום קשר.

<שגית אפיק: אנחנו נפצל את ההצעה הזאת לשלושה חלקים כתוצאה מכך וזה פשוט חבל ומיותר.

<שגית אפיק: יהיו שלוש הצעות חוק נפרדות שנוכל להתקדם עם כל אחת בנפרד.

<שגית אפיק: אין טעם לקבץ נושאים.

<שגית אפיק: אין מיני חוק הסדרים כל השנה.

משה גפני: אם אתם נותנים תשובות ואנחנו יכולים להגיע להסכמה, אני מצביע על זה.

משה גפני: אני אפצל את זה ואני אביא את זה למליאה.

משה גפני: אני לא רוצה לעכב.

משה גפני: אני לא רוצה לעכב חוקים.

<שגית אפיק: בטח לא דיווחים.

<שגית אפיק: אתה בעד הרחבת דיווחים.

משה גפני: אני בעד הרחבת דיווחים.

משה גפני: מה שאפשר לסכם ולהצביע, אני בעד.

משה גפני: דרך אגב, ההערות של ג'קי הן הערות טובות.

משה גפני: לגבי פסקה (א) אתם בודקים ותתנו תשובה.

משה גפני: אם כן, נצביע עליה.

<ישי פרלמן: (ב) אחרי פסקה (5ד) יבוא: "(5ה) יחיד שמתקיימת בו חזקה קבועה בפסקה (א)(2) להגדרת "תושב ישראל" או "תושב" שבסעיף 1, והחזקה נסתרת לטענת היחיד כאמור בפסקה (א)(3) לאותה הגדרה, למעט יחיד שמתקיים לגביו האמור בסיפא של פסקה (א)(4) להגדרה האמורה ולמעט עובד זר כהגדרתו בסעיף 48א".

<ישי פרלמן: הגדרה שלתושב ישראל יש חזקה.

<ישי פרלמן: יש חזקה שהוא תושב ישראל ואפשר לפטור את החזקה בכל מיני דרכים מבחינה מהותית.

<ישי פרלמן: מוצע שגם מי שעומד בחזקה אבל הוא חושב שבגלל דברים אחרים הוא לא תושב ישראל, גם צריך להגיש דוח - - -

משה גפני: למה אתם צריכים את זה אם הוא בלאו הכי לא משלם?

משה גפני: מה תעשו עם המידע הזה?

משה גפני: אני בעד שיהיה לכם הרבה מידע, אבל לשם מה צריך את זה?

<ישי פרלמן: ברוב המקרים אדם שעומד בחזקה הוא יהיה תושב ישראל.

<ישי פרלמן: אנחנו לא יודעים, אנחנו לא יכולים לבדוק את העניין אם אנחנו לא יודעים עליו.

<ישי פרלמן: אם הוא לא מגיש דוח, אנחנו לא יודעים עליו.

<ישי פרלמן: כאן הוא מגיש דוח על הדברים שהוא חייב להגיש דוח.

משה גפני: למשל, תן לי דוגמה.

משה גפני: אדם שלא חייב במס ולא צריך לשלם.

<ישי פרלמן: דוגמה קיצונית.

<ישי פרלמן: אדם נמצא בישראל כל השנה אבל יש לו עסק בחוץ לארץ והוא חושב שבגלל שיש לו עסק בחוץ לארץ, הוא לא תושב ישראל.

<ישי פרלמן: אבל כל השנה הוא בישראל וכל השנה הוא משתמש בכל השירותים שניתנים בישראל ובפועל הוא היה תושב ישראל.

<ישי פרלמן: האדם הזה יכול לקבל חוות דעת ולא להגיש דוח בכלל.

<ישי פרלמן: אנחנו לא יודעים על ההכנסות האלה ולכאורה הוא לא חייב להגיש דוח.

<ישי פרלמן: אנחנו רוצים שיהיה לנו מידע עליו, שהוא יגיש דוח ונוכל לבחון.

משה גפני: מידע שהוא נשוי?

משה גפני: שהוא רווק?

<ג'ק בלנגה: שהוא מגיש דוח.

<ג'ק בלנגה: הוא מגיש דוח.

משה גפני: מה כתוב בדוח?

<ג'ק בלנגה: הוא חייב למלא את הדוח באופן מלא.

<זהבה זוהר לוי: אני יכולה להסביר את זה.

<זהבה זוהר לוי: אני רואת חשבון ואני במיסוי הבינלאומי ברשות המסים.

<זהבה זוהר לוי: ככלל, סעיף 131 מדבר על תושב ישראל, יחיד תושב ישראל חייב בהגשת דוח.

<זהבה זוהר לוי: לגבי תושב חוץ הסעיף אומר שבעיקרון אתה לא חייב בהגשת דוח אלא אם יש לך הכנסה חייבת במדינת ישראל בשנת המס.

משה גפני: אם יש לי הכנסה חייבת, אז יש לי הכנסה חייבת.

<זהבה זוהר לוי: זה לגבי תושב חוץ.

<זהבה זוהר לוי: הכנסה חייבת בישראל.

<זהבה זוהר לוי: כאשר מדברים על יחיד תושב ישראל, יש הגדרה בסעיף 1 לפקודה.

<זהבה זוהר לוי: סעיף 1 לפקודה אומר שהיכן שמרכז חייו של אותו יחיד.

<זהבה זוהר לוי: איך נקבע מרכז חייו?

<זהבה זוהר לוי: יש שני מבחנים.

<זהבה זוהר לוי: האחד הוא המבחן המהותי, היכן מכלול האינטרסים הכלכליים, משפחתיים, חברתיים של אותו יחיד, וחזקה שהוא תושב ישראל אם הוא היה כאן 183 ימים לפחות או שהוא היה כאן שלושים ימים בשנה השוטפת ובמצטבר, עם השנתיים הקודמות, הוא היה 425 ימים.

משה גפני: מה ההגדרה החוקית היום?

<זהבה זוהר לוי: זאת ההגדרה.

<שגית אפיק: זאת.

<שגית אפיק: מה שהיא אמרה.

משה גפני: בלי תיקון החוק הזה, זאת ההגדרה של מרכז חייו בישראל.

<זהבה זוהר לוי: כן, אבל שים לזה, זאת חזקה.

<זהבה זוהר לוי: מספר הימים, זאת חזקה.

<זהבה זוהר לוי: חזקה זו ניתנת לסתירה על ידי היחיד.

<זהבה זוהר לוי: כלומר, הוא יכול לבוא ולומר שעל אף שהייתי כאן כך וכך ימים, אני לא תושב ישראל.

<זהבה זוהר לוי: אנחנו באים ואומרים היום שבמקרה שבו אתה חושב, אתה רוצה לסתור את אותה חזקה, בוא תספר לנו.

<זהבה זוהר לוי: תגיש לנו דו ח ותסביר לנו למה.

<זהבה זוהר לוי: הדבר הזה נובע באמת מתוך רצון לסכל תכנונים מסוימים.

<זהבה זוהר לוי: אנחנו עדים, מהניסיון שלנו, למקרים בהם - - -

מיקי לוי: היא צודקת.

מיקי לוי: אותה דוגמנית מפורסמת שתטען שמרכז החיים שלה אינו בישראל והיא שהתה מעל 180 ימים.

<שגית אפיק: אבל יש לה הכנסה חייבת בארץ.

<שגית אפיק: היא ממילא חייבת בדיווח.

מיקי לוי: לא.

מיקי לוי: לה אין שום דבר.

<שגית אפיק: אין לה הכנסה חייבת במס?

מיקי לוי: לא.

מיקי לוי: אין לה.

מיקי לוי: תיאורטית אין לה.

משה גפני: זה סעיף בר רפאלי?

<ישי פרלמן: לא.

<ישי פרלמן: מה פתאום?

מיקי לוי: אני לא אמרתי את השם שלה.

<ספי זינגר: הסעיף הזה הוא מלפני שנתיים.

<שגית אפיק: הסעיף מלפני שנתיים ולכן הוא לא בר רפאלי.

משה גפני: לי זה לא משנה.

משה גפני: תגידו את הדברים.

<ספי זינגר: הרעיון הוא שמכיוון שהמבחן של מרכז החיים הוא מבחן מהותי ובעצם אדם בוחר לעצמו, כמו בכל דבר במס הכנסה, ומחליט לעצמו האם הוא חושב שמרכז חייו הוא בישראל או לא, יכול להיות מצב שמי שנמצא בארץ 300 ימים והוא חושב שמרכז חייו הוא בארצות הברית כי כך הוא חושב אבל בעצם רשות המסים אין לה דרך אפילו לדעת ולבחון את זה.

<ספי זינגר: אם אין לו בכלל הכנסות בישראל, הוא חושב שמרכז חייו מחוץ לישראל, אז הוא מחוץ לרשת ובכלל לא רואים אותו.

משה גפני: יש מישהו שהוא אזרח ישראלי אבל הוא לא חייב במס.

משה גפני: ההכנסות שלו לא מגיעות.

משה גפני: הוא לא חייב בדיווח.

משה גפני: אזרח ישראלי.

משה גפני: הוא חי בישראל והוא בכלל לא יודע מה זה חוץ לארץ.

משה גפני: הוא לא חייב בדיווח כי אין לו הכנסות חייבות במס.

<ספי זינגר: אם אין לו הכנסות, אין לו הכנסות.

משה גפני: מדובר כאן באדם שאין לו הכנסות חייבות במס בישראל.

משה גפני: הסעיף שעליו אנחנו מדברים.

<ג'ק בלנגה: לא בהכרח, אדוני.

משה גפני: מרכז חייו בישראל על פי החקיקה אבל אין לו הכנסות חייבות במס בישראל.

<ספי זינגר: לא.

<ספי זינגר: יש לו הכנסות חייבות במס בישראל.

<ג'ק בלנגה: אני אתן לך דוגמה פשוטה.

<ג'ק בלנגה: יש הרבה תושבי חוץ שנמצאים בישראל.

<שגית אפיק: הוא מדבר עכשיו על תושב ישראל.

משה גפני: עברתי הלאה.

<ג'ק בלנגה: יש הרבה תושבי חוץ שנמצאים בישראל ומקבלים הכנסות מישראל ומנכים להם 25 אחוזים והם חייבים בחמישים אחוזים והרשות לא יודעת עליהם והם נכללים כאן.

<ג'ק בלנגה: זאת אומרת, הם לא משלמים את מלוא המס בישראל.

<ג'ק בלנגה: יש גם מצבים כאלה.

משה גפני: אבל הם חייבים במס בישראל?

<ג'ק בלנגה: חייבים במס בישראל.

משה גפני: אז הם צודקים.

משה גפני: הם רוצים את הפרטים עליהם.

<ג'ק בלנגה: לא אמרתי שהם לא צודקים.

<קריאה: זה לא שייך לסעיף הזה.

<קריאה: כאן זאת חזקה שהוא ישראלי.

<ישי פרלמן: אתה חייב בדוח מקרה.

<ישי פרלמן: על ההכנסות שלו כאן הוא בכל מקרה חייב בדוח.

<שגית אפיק: על הכנסה חייבת במס, הוא חייב בכל מקרה בדוח.

משה גפני: מה שתם מחדשים בחוק הזה, הוא לא יוכל לסתור את החזקה.

<ישי פרלמן: לא, הוא יוכל לסתור את החזקה.

<זהבה זוהר לוי: הוא יוכל לסתור את החזקה.

<זהבה זוהר לוי: אנחנו רק רוצים לדעת על הסתירה.

<שגית אפיק: הוא צריך לדווח.

<זהבה זוהר לוי: שיספר לנו למה הוא חושב שיש סתירה.

<שגית אפיק: אם הוא רוצה לסתור.

<זהבה זוהר לוי: זה לא אומר שאנחנו נחייב אותו במס.

<ג'ק בלנגה: הסעיף הזה הוא קצת בעייתי כי בעצם מה שרשות המסים אומרת זה שיש תושב חוץ.

<ג'ק בלנגה: קודם כל, אנחנו מסכימים לסעיף אבל אנחנו חושבים שצריך להרחיב אותו קצת יותר.

<ג'ק בלנגה: אני חושב שקצת צריך להרחיב את נושא הדיווח.

<ג'ק בלנגה: כרגע מה שרשות המסים טוענת זה שיש תושב חוץ, הוא טוען שהוא תושב חוץ, קיבל חוות דעת שהוא תושב חוץ ובכל זאת הם רוצים שהוא יגיש דוח ויספר למה הוא תושב חוץ.

<ג'ק בלנגה: יש הרבה מקרים שתושבי חוץ כאלה שהם לא אזרחי ישראל, אין להם תעודת זהות, והם אומרים שהם לא לוקחים חוות דעת, הם בעצם תושבי ישראל והרשות לא יודעת עליהם.

<ג'ק בלנגה: לכן אני חושב שצריך להרחיב את הסעיף הזה גם למישהו שהוא לא אזרח ישראלי, שיגיש דוח במצב הזה שהחזקה מתקיימת.

מיקי לוי: אם הוא מחזיק דרכון אמריקאי, אתה רוצה שאנחנו נתחיל להיכנס ראש בראש עם הרשויות האמריקאיות?

<ג'ק בלנגה: זה המצב כאן.

<ג'ק בלנגה: זה הסעיף.

<ג'ק בלנגה: הסעיף כרגע חל על תושב חוץ שטוען שהוא לא תושב ישראל.

<ג'ק בלנגה: זה כרגע הסעיף וזה בדיוק המצב אותו תיארת.

<ג'ק בלנגה: עליו אני לא מדב אלא אני מדבר על מישהו שגר בישראל, יש לו ילדים בישראל, משפחה בישראל אבל אין לו תעודת זהות ישראלית והוא חושב שהוא תושב ישראל והרשות לא יודעת עליו.

<ג'ק בלנגה: יש הרבה מקרים כאלה.

<ג'ק בלנגה: לכן אני חושב שצריך להרחיב את הסעיף שיחול גם על מי שאינו אזרח ישראלי.

מיקי לוי: יכול להיות צדק בזה.

מיקי לוי: אדוני, אני מבקש תשומת לבך.

מיקי לוי: מחר בבוקר אתם לא תלכו למשטרת הגבולות, למשרד הפנים, ותוציאו את הנתונים ועכשיו תשלחו 300 אלף מכתבים לכולם אלא רק ספציפי.

מיקי לוי: אני הרי בעדכם כל הזמן אבל יש גבול.

מיקי לוי: אתם לא תהפכו לי לשוטר של המדינה.

<זהבה זוהר לוי: אנחנו מבקשים שהוא יגיש דוח.

מיקי לוי: אבל ספציפי.

מיקי לוי: לא תלכו עכשיו למשטרת הגבולות ותפיקו ממשטרת הגבולות או ממשרד הפנים היכן מרכז חייו ותשלחו ל-300 אלף אנשים ואז לג'קי תהיה הרבה עבודה כי הוא ייעץ לכולם.

מיקי לוי: אני שואל אם אתם הולכים עוד פעם לשחק את השוטר הבכיר, את האח הגדול.

<זהבה זוהר לוי: אך ורק בדיווחים.

<זהבה זוהר לוי: זה מה שאנחנו מבקשים.

<ג'ק בלנגה: אין ספק שאתה צודק.

<ג'ק בלנגה: בעקבות החוק הזה הם יאתרו את כל מי שוהה בישראל.

מיקי לוי: אין לי בעיה אבל אני לא רוצה שייקחו טבלאות אקסל.

<ג'ק בלנגה: איך הם יאתרו אותם?

מיקי לוי: לא יודע, אבל אם זה יהיה גורף, אני נבהל מזה.

<ג'ק בלנגה: יש להם את המידע הזה.

<זהבה זוהר לוי: אנחנו מבקשים רק במקרים – זאת בעצם ההצעה – שתושב ישראל או לכאורה תושב ישראל שהוא רוצה לסתור את החזקה, שיגיש לנו דוח ויסביר לנו כי אחרת אנחנו לא יכולים לדעת עליו.

<זהבה זוהר לוי: זה בדיוק הרעיון.

משה גפני: שואל חבר הכנסת מיקי לוי האם בעקבות החוק הזה אתם תשלחו מכתבים ל-300 אלף אנשים.

<זהבה זוהר לוי: לא.

מיקי לוי: יותר גרוע.

מיקי לוי: הם ילכו למשטרת הגבולות.

<זהבה זוהר לוי: אנחנו נצפה שאותו אדם שטוען שהוא לא תושב ישראל, יגיש דוח.

משה גפני: תלכו למשטרת הגבולות ותבקשו ממנה?

<זהבה זוהר לוי: לא.

<זהבה זוהר לוי: הוא יגיש לי דוח ובדוח עצמו הוא יגיד לי.

משה גפני: איך תדעו מי הוא?

משה גפני: הוא לא הגיש דוח.

<זהבה זוהר לוי: אם הוא לא מגיש לי דוח, אני לא יודעת.

<שגית אפיק: אם היא משנה את החוק, הוא חייב להגיש דוח.

<שגית אפיק: היא יוצאת מתוך הנחה שהוא מגיש דוח.

מיקי לוי: זה בסדר.

משה גפני: זה בסדר.

מיקי לוי: אבל שהיא לא תשלח ל-300 אלף אנשים מכתבים.

<זהבה זוהר לוי: אבל זה מה שאנחנו מבקשים.

<זהבה זוהר לוי: אנחנו מבקשים מקרה שאדם חושב שהוא תושב חוץ - - -

משה גפני: רק רגע, תקני אותי אם אני טועה.

משה גפני: היא אומרת שעל פי החוק הזה הוא יצטרך להגיש דוח.

מיקי לוי: בסדר.

מיקי לוי: מקובל עלי.

משה גפני: אם הוא מגיש דוח, היא יודעת.

<זהבה זוהר לוי: הוא מסביר.

משה גפני: הוא מגיש דוח.

משה גפני: היא לא פונה למשטרת הגבולות.

משה גפני: על פי החוק הוא יצטרך להגיש דוח ולפי זה היא יכולה לעבוד.

משה גפני: היא לא פונה למשטרת הגבולות.

מיקי לוי: אין לי בעיה.

<ג'ק בלנגה: אפשר להוסיף לפי ההצעה של מיקי, ובלבד שלא תישלח דרישה על ידי פקיד השומה להגשת דוח.

<זהבה זוהר לוי: מה זאת אומרת?

<ג'ק בלנגה: לעניין הסעיף הזה.

מיקי לוי: הרגת את החוק.

<איתן צחור: הנקודה של ג'ק, אני רוצה להרחיב אותה.

<איתן צחור: לענייננו, מדובר כאן ביחיד שלכאורה איננו תושב ישראל.

משה גפני: אנחנו לא הולכים להרחיב.

<איתן צחור: אני אומר, יחיד הוא לא תושב ישראל.

<איתן צחור: אומרת לו רשות המסים, בוא תסביר לנו למה.

משה גפני: לא.

משה גפני: היא לא אומרת כך.

משה גפני: היא אומרת לו שהוא צריך להגיש דוח.

<איתן צחור: כן.

<איתן צחור: כאן הנקודה.

<איתן צחור: בוא תסביר לנו למה אחרי 180 ימים, אתה נחשב תושב חוץ.

<איתן צחור: אין בעיה.

<איתן צחור: אנחנו מצטרפים.

<איתן צחור: יגיש ויסביר.

<איתן צחור: אלא מה, הם לא דורשים את ההסבר.

<איתן צחור: הם דורשים את הדוח.

<איתן צחור: אני חושב שאני תושב חוץ ואני כאן נדרש להגיש דוח מפורט על כל ההכנסות שלי בעוד שאני לא צריך.

<איתן צחור: אם הם ישתכנעו שאני תושב חוץ, אז תסבירו.

<ישי פרלמן: אתה לא צריך.

<ישי פרלמן: כתוב.

<ספי זינגר: רק את העובדות.

<איתן צחור: ברישא, סעיף 131, כתוב יגיש דוח.

<איתן צחור: דוח הוא דוח.

<איתן צחור: הם רוצים רק את ההסבר.

<איתן צחור: אם זה רק את ההסבר, מצוין.

<שגית אפיק: צריך לחדד את הנוסח.

<ספי זינגר: הטענה שלו נכונה.

<ספי זינגר: אנחנו לא רוצים, בגלל הטענה שלו, שיגיש את כל ההכנסות אלא רק את הדבר הספציפי למה הוא לא.

<איתן צחור: זה צריך להיות ברור.

<שגית אפיק: רק את חוות הדעת מדוע הוא חושב או את הסיבות.

<ג'ק בלנגה: זה לא מה שכתוב כאן.

<שגית אפיק: גם אני הבנתי שהוא צריך להגיש דוח.

<ג'ק בלנגה: כתוב דוח מלא.

<זהבה זוהר לוי: זה כתוב ב-(ג3).

<ישי פרלמן: (ג3) לא סותר את הרישא.

<שגית אפיק: אבל אתם נמצאים בסעיף של דיווח.

<ישי פרלמן: מה שחייבים לדווח עליו, זה רק על הכנסות חייבות.

<ישי פרלמן: אם הוא טוען שזאת לא הכנסה חייבת, הוא לא צריך לדווח על כך.

<ג'ק בלנגה: אין דבר כזה.

<ג'ק בלנגה: אתה תעמיד אותו לדין פלילי דקה אחרי זה.

<ג'ק בלנגה: בואו נעשה סדר בשיחה.

<ספי זינגר: אפשר לחדד בנוסח הזה בלבד.

משה גפני: מה שאתם מבקשים ממנו, אתם מבקשים ממנו שהוא ימסור את העובדות.

משה גפני: זה מה שאמרת.

<ספי זינגר: נכון.

משה גפני: ימסור את העובדות ויגיד למה לפי דעתו הוא איננו חייב במס או בכל מה שנלווה לעניין.

<ספי זינגר: נכון.

משה גפני: אם אתם משתכנעים, לא אתם אלא הם, שהוא אכן צודק בטענה שלו, הוא לא צריך להגיש דוח.

<ספי זינגר: נכון.

משה גפני: את זה צריך לכתוב.

<ישי פרלמן: לגבי הכנסות בחוץ לארץ.

<ישי פרלמן: לגבי הכנסות בישראל הוא כן חייב להגיש דוח בכל מקרה.

<איתן צחור: זה קיים.

<ג'ק בלנגה: זה קיים.

<שגית אפיק: זה נמצא בסעיף הקיים.

משה גפני: את זה צריך לכתוב בחוק.

משה גפני: את מה שאמרנו עכשיו, צריך לכתוב בחוק.

משה גפני: זה לא כתוב.

משה גפני: אפשר לנסח את זה.

<ישי פרלמן: בסדר.

<ג'ק בלנגה: אדוני, עוד נקודה אחת.

<ג'ק בלנגה: שזה יוגש פעם אחת בלבד ולא כל סוף שנה.

<ג'ק בלנגה: אין צורך שהוא יחזור על זה כל שנה אם זה דוח כזה שנתי.

משה גפני: אם השתכנעתם שהאיש צודק בטענות שלו והוא איננו חייב בהגשת הדוח, הוא צריך בשנה הבאה עוד פעם לשכנע אתכם?

<זהבה זוהר לוי: אם הוא סותר את החזקה, כן.

<זהבה זוהר לוי: העובדות יכולות להשתנות.

<זהבה זוהר לוי: דברים יכולים להשתנות.

<ספי זינגר: לדעתי גם ככל שהוא יותר שנים - - -

<ג'ק בלנגה: כל עוד לא השתנו העובדות – פעם אחת.

<שגית אפיק: פעם בשנה.

<ג'ק בלנגה: אם העובדות השתנו, אני מסכים, אבל העובדות לא השתנו, למה להגיש כל שנה?

משה גפני: פעם בשנה זה בכל מקרה.

<שגית אפיק: אבל זה לא דוח.

<ג'ק בלנגה: זה לא דוח.

<ג'ק בלנגה: הם מבקשים כאן חוות דעת.

<ג'ק בלנגה: זאת חוות דעת.

<ספי זינגר: זאת לא חוות דעת.

משה גפני: כמה פעמים אני צריך להגיש?

<זהבה זוהר לוי: בכל שנה שאתה חושב שאתה לא תושב ישראל ואתה לא חייב בהגשת דוח, אתה צריך להגיש דוח.

משה גפני: פעם בשנה.

<ג'ק בלנגה: כל שנה לקחת חוות דעת?

<ג'ק בלנגה: זה נשמע לי לא הגיוני.

משה גפני: מה לא הגיוני?

<ג'ק בלנגה: כל שנה להגיש חוות דעת למה אני לא תושב ולהגיש אותה לרשות המסים.

<ג'ק בלנגה: זה מה שכתוב כאן.

<ג'ק בלנגה: כל שנה להגיש חוות דעת למה אני לא תושב ישראל,.

<ספי זינגר: ככל שיותר שנים זה גם יותר הגיוני שאתה הופך להיות תושב ישראל.

<שגית אפיק: ה-183 ימים נספרים מתוך השנה.

<ג'ק בלנגה: כל שנה להגיש חוות דעת בגלל שרשות המסים בודקת אחת לחמש-שש שנים, אני כל שנה צריך ללכת לעורך דין ולשלם לו כדי להגיש חוות דעת לרשות המסים.

<איתן צחור: לא, הוא אומר שתצרף תצהיר.

<ג'ק בלנגה: לא נראה לי סביר להגיש חוות דעת כל שנה.

מיקי לוי: ייקח את חוות הדעת הישנה, כך שלא תהיה לו הוצאה, ויחתום על תצהיר?

<קריאה: כן.

<זהבה זוהר לוי: לדעתי אנחנו לא כתבנו שהוא צריך חוות דעת.

<ספי זינגר: לא צריך חוות דעת.

<ג'ק בלנגה: אם נקרא את סעיף (ג3) כתוב ש"יפרט היחיד את העובדות ויצרף את המסמכים".

משה גפני: אני הגשתי דוח השנה ובשנה הבאה אני – אני לא הולך לעורך דין – אומר שמה שהיה בשנה שעברה, חל גם השנה.

משה גפני: אני מצהיר על כך.

<זהבה זוהר לוי: זה מה שאנחנו מבקשים.

משה גפני: ננסח את זה כך.

<איתן צחור: אם הוא כותב שלא השתנו העובדות, זה מספיק.

מיקי לוי: בסדר.

מיקי לוי: הגענו להסכמה.

<שגית אפיק: ננסח את זה.

<שגית אפיק: יהיה כתוב: לא השתנו העובדות, יוכל להגיש.

משה גפני: צריך למצוא את הניסוח המתאים.

<ג'ק בלנגה: אדוני, העובדות משתנות בהכרח בגלל מספרי הימים.

<ג'ק בלנגה: בואו לא נעשה לופ עם עצמנו.

<ג'ק בלנגה: אם עברה שנה, השתנה מספר הימים.

משה גפני: מה אתה מציע?

משה גפני: אתה מציע שאף על פי שהימים השתנו, הוא לא יגיש?

<ג'ק בלנגה: לא.

<ג'ק בלנגה: אני מציע שרשות המסים תצטרך להגיב על הנייר הראשון שהוא מגיש, שיקראו לו וישמעו אותו.

משה גפני: אבל השתנו הימים.

מיקי לוי: יהרגו את האנשים כל פעם כשיקראו להם.

<ג'ק בלנגה: העובדות כאן הן מספר הימים.

<שגית אפיק: שיאמרו לו שבעינינו אתה תושב חוץ או בעינינו אתה תושב ישראל.

<שגית אפיק: הוא אומר שרשות המסים תגיב ואז הבן אדם ידע אם העובדות שהוא נתן להם, הן כאלה.

משה גפני: הם לא יגיבו?

<שגית אפיק: כנראה.

<שגית אפיק: אני לא יודעת.

<ג'ק בלנגה: כל שנה מספר הימים משתנה.

<שגית אפיק: אחרי שאתם מקבלים את פירוט העובדות ממנו, אתם מודיעים לו שבעיניכם הוא תושב חוץ או תושב ישראל?

<שגית אפיק: יש איזו תגובה מרשות המסים למסמך הזה?

<זהבה זוהר לוי: כמו כל דוח שמוגש לרשות המסים.

<שגית אפיק: או שהוא נבדק או שלא?

<שגית אפיק: או שהוא נפל בדגימה?

<זהבה זוהר לוי: אם יחליטו שזה לא בהתאם להוראות שלנו ולא בהתאם לכללים, או שיש על מה לדבר, הוא בטח ישמע על כך.

משה גפני: אני מסכם את הנושא הזה.

משה גפני: קודם כל, לגבי העניין הזה שהוא מוסר רק את העובדות – לנסח את זה באופן הזה בו דובר.

משה גפני: אם זה מנוסח, בסדר.

<שגית אפיק: זה לא מנוסח.

משה גפני: אם זה לא מנוסח, צריך לחדד את הניסוח הזה.

משה גפני: הכוונה היא שהוא מוסר את העובדות.

משה גפני: אם אתם סבורים שמה שהוא טוען זה לא נכון, אתם צריכים להגיב ולומר לו את הטענה.

<שגית אפיק: אבל הם לא עושים את זה.

<שגית אפיק: הם לא בודקים כל מקרה.

משה גפני: שלא יבדקו.

משה גפני: כל עוד אתם לא בודקים ואתם לא נותנים תשובה, חזקה עליו שמה שהוא אומר זה נכון.

<ספי זינגר: זה תמיד כך.

<ספי זינגר: לא צריך לכתוב.

משה גפני: אני מבקש שזה מה שיהיה.

משה גפני: לגבי שנה הבאה כשהוא צריך עוד פעם להגיד, הוא יכול לומר שלמיטב ידיעתו הוא מגיש תצהיר שמה שהוא אמר בשנה שעברה לא השתנה.

משה גפני: ברור שמשתנה מספר הימים, ברור שמשתנים דברים, אבל הוא טוען שלפי הנתונים שלו, אין שום שוני לעומת מה שהיה בשנה שעברה.

משה גפני: אתם צריכים להגיב על זה.

משה גפני: אם אתם לא מגיבים, חזקה עליו שמה שהוא טוען, הטענה נכונה.

<ג'ק בלנגה: אדוני, אני מתנצל אבל במחשבה שנייה לדעתי כל סעיף (ג3) מיותר.

משה גפני: לא הגענו לסעיף הזה.

<ג'ק בלנגה: אנחנו ב-(ג3).

<שגית אפיק: אתה צודק.

<שגית אפיק: גם אני חשבתי שכדי לנסח כמו שהוא אמר, צריך לאחד באיזשהו אופן.

<שגית אפיק: לא צריך את (ג3) בפני עצמו.

<שגית אפיק: גם אני חושבת כך.

משה גפני: תקריאו בבקשה את (ג3).

<ישי פרלמן: (ג3) בדוח לפי סעיף קטן (א)(5ה), יפרט היחיד את העובדות שעליהן מבוססת טענתו לסתירת החזקה הקבועה בסעיף קטן (א)(2) להגדרה "תושב ישראל" או "תושב" שבסעיף 1, ויצרף את המסמכים התומכים בכך.

<ישי פרלמן: אין בהוראות סעיף קטן זה כדי לגרוע מחובת הדיווח החלה על היחיד לפי סעיף קטן (א)(4), אם הייתה לו הכנסה חייבת בשנת המס.

משה גפני: לפי מה שדיברנו אפשר לאחד את זה ולעשות את זה בניסוח אחד?

<שגית אפיק: כן.

<ספי זינגר: אני לא בטוח.

<ספי זינגר: אנחנו נבדוק.

<שגית אפיק: צריך להסתכל מה יש ש-(ב) ומה יש ב-(ג).

משה גפני: אני מבקש שבסופו של דבר הניסוח יהיה – אני לא רוצה לעכב את החוק – כזה שתואם את מה שדיברנו כאן כולנו לגבי העניין הזה.

משה גפני: אם סעיף (ג3) מיותר, למחוק אותו, ואם הוא לא מיותר, לאחד אותו.

<ספי זינגר: אני חושב שהחלק הזה של אם רשות המסים לא מגיבה, כמובן שהוא ממשיך להתנהל כמו שהוא הגיש, לא צריך להוסיף את זה בחוק.

<ספי זינגר: זה חלק מהכלי.

משה גפני: לא ביקשנו את זה.

<שגית אפיק: אתה ביקשת שיהיה כתוב שהיא תגיב, או שלא.

משה גפני: לא.

משה גפני: אמרתי שאם היא לא מגיבה, מה שהוא אומר, אני מניח שזה בכל החקיקה בעניין הזה.

<שגית אפיק: לא צריך לכתוב את זה.

משה גפני: לא.

משה גפני: לא צריך לכתוב.

משה גפני: אם הייתם אומרים אחרת, היינו צריכים לחפש ניסוח.

משה גפני: אם רשות המסים לא מגיבה, מה שבן אדם אומר – זאת אמת.

משה גפני: גם אם הוא מגיע לשנה הבאה ואומר שמה שהוא אמר בשנה שעברה תקף והוא מגיש תצהיר, והוא לא צריך ללכת לשם כך לעורך דין – תקף.

משה גפני: אם היא מגיבה, אז מתחיל הדיון.

משה גפני: אם היא אומרת שמה שאמרת נכון, בסדר, אבל אם היא לא אומרת שום דבר אחר, זה נשאר כמו שזה.

<ג'ק בלנגה: אני מתנצל, לא הבנתי.

<ג'ק בלנגה: בסוף הוא מגיש דוח או לא מגיש דוח?

<שגית אפיק: לא מגיש דוח.

<שגית אפיק: מפרט את העובדות בלבד.

משה גפני: וטוען.

<ג'ק בלנגה: יהיה טופס מיוחד לעניין החקיקה הזאת שממלאים אותו?

<זהבה זוהר לוי: להגשת דוח.

<ג'ק בלנגה: זה לא דוח.

<ג'ק בלנגה: אני רוצה להבין.

<ג'ק בלנגה: אם זה דוח, סעיף (ג) מיותר.

<שגית אפיק: עכשיו אתם סותרים את עצמכם.

<ג'ק בלנגה: אני לא מצליח להבין לאן הולכים מכאן.

<ישי פרלמן: זה לא דוח.

<ג'ק בלנגה: הוא לא ממלא את 1301.

<ג'ק בלנגה: בואו נעשה סדר.

<ג'ק בלנגה: זה דוח חסר.

<ג'ק בלנגה: תחליטו, או דוח או לא דוח.

<ג'ק בלנגה: זה טופס, זה לא דוח.

<ג'ק בלנגה: זה טופס דוח חדש.

<ג'ק בלנגה: 1307 ולא 1301.

<איתן צחור: זה לא בסעיף הזה.

<ג'ק בלנגה: נכון.

<ג'ק בלנגה: זה לא בסעיף הזה.

<ג'ק בלנגה: זה לא הסעיף הזה.

<שגית אפיק: הסעיף הזה מדבר על דוח.

<ג'ק בלנגה: נכון, אבל צריך להחליט.

<שגית אפיק: כאן אמרתם שאתם לא מבקשים דוח בו הוא מפרט הכנסות וכולי.

<שגית אפיק: מה כן?

<ישי פרלמן: לפעמים זה חייב בדוח, אם יש לו הכנסות בישראל.

<ג'ק בלנגה: זה סעיף אחר.

<שגית אפיק: זה סעיף אחר.

<שגית אפיק: זה קיים לך ולא נוגעים בזה.

<ישי פרלמן: אנחנו רוצים שזה יצורף לדוח הזה ולכן זה בסעיף הזה.

<ג'ק בלנגה: אז יש בעיה.

<ג'ק בלנגה: אין בעיה ללכת לכיוון הזה, אבל אז (ג3) מיותר.

<ג'ק בלנגה: אפשר להוסיף משבצת ב-1301.

משה גפני: אני צריך להגיש פרטים לרשות המסים.

משה גפני: אני אומר את העובדות.

משה גפני: כך וכך ימים אני בישראל ואת כל הפרטים, העובדות, שביקשתם.

משה גפני: אני אומר את הכול.

משה גפני: אני שולח אליכם ואני אומר לכם שלמיטב ידיעתי, אני אינני תושב ישראל.

משה גפני: אני צריך לצרף דוח למה שעכשיו אני הגשתי?

משה גפני: קודם אמרנו לא.

<ספי זינגר: זה הדוח.

<זהבה זוהר לוי: זה בעצם הדוח.

<ספי זינגר: חוץ מזה, כלום.

<ספי זינגר: אתה לא צריך לכתוב את ההכנסות שלך.

משה גפני: אז זה לא דוח.

משה גפני: אומר ג'ק שצריך טופס מיוחד.

<ג'ק בלנגה: אז יאשימו אותו בהעלמת מסים.

<ספי זינגר: אנחנו קוראים לו דוח כי לדוחות יש מסגרת חקיקתית מלאה של מה מגישים ומה קורה.

משה גפני: מאיפה אני אדע שאני לא צריך למסור דוח על הכנסותיי?

<ספי זינגר: אתה לא צריך למסור דוח על הכנסותיך כי להבנתך מרכז חייך לא בישראל.

<ספי זינגר: לכן אין לך הכנסה חייבת במס בישראל.

משה גפני: איך מנסחים את זה?

<שגית אפיק: לא מכניסים את זה ל-131.

<שגית אפיק: כמו שיש לכם סעיפים כמו למשל 141, חובת הודעה.

<שגית אפיק: הסעיף הזה מדבר על כך שאלה חייבים להגיש דוח.

<שגית אפיק: אז או שנחדד שהפרשנות של דוח בסעיף הקטן הזה היא אך ורק העובדות האלה.

<ספי זינגר: כן.

<ספי זינגר: זה מה שאנחנו רוצים.

<ג'ק בלנגה: אבל זה לא כאן.

<ספי זינגר: אנחנו חשבנו שזה מחודד.

<ספי זינגר: כנראה זה לא מספיק מחודד.

<ג'ק בלנגה: זה לא כאן.

<ג'ק בלנגה: בשנה הבאה אין יותר דוחות ידניים וכל הדוחות יהיו באינטרנט.

<ג'ק בלנגה: אני לא מבין את המשמעות של הדוח הזה שנמצא כאן.

<ספי זינגר: טופס מיוחד.

<ג'ק בלנגה: יש מספיק טפסים, סעיפים של טפסים.

<ג'ק בלנגה: תעשו חובת דיווח לתושבי חוץ או לא יודע מה אבל לא כאן.

משה גפני: למה אתם מתעקשים?

משה גפני: מה אכפת לכם שזה יהיה בסעיף אחר, בסעיף של חובת ההודעה?

משה גפני: למה לטעמכם זה צריך להיות בחובת הדוח?

משה גפני: אפשר לשים את זה בסעיף הזה ולכתוב בחוק שזאת רק הודעה על העובדות וכולי.

משה גפני: אם אנחנו אומרים את זה, בואו נשים את זה בסעיף 141.

<ספי זינגר: כדי לקבל את כל המעטפת של חובות שיש על מי שלא מגיש דוח, ולדוגמה, כאשר אתה מגיש דוח, כמה זמן אפשר לסתור את הדוח.

<ספי זינגר: כל המעטפת שיש על דוחות, ברגע שאני קורא לזה דוח, זה נותן לזה את המעטפת.

משה גפני: אם רשות המסים לא מגיבה על ההודעה שהגשתי, היא יכולה לבוא בעוד חמש שנים ולקחת את הדוחות האלה ולחזור אחורנית להגיד שעכשיו יש לנו זמן ואנחנו בודקים את זה?

<ג'ק בלנגה: כן.

<זהבה זוהר לוי: יש כללי התיישנות.

משה גפני: מה הכללים?

<זהבה זוהר לוי: 3, 4.

<ג'ק בלנגה: מה ששינינו לפני שלושה חודשים, אבל אני לא יודע, בעקבות הדוח הזה תצא שומה?

משה גפני: לא.

<ג'ק בלנגה: אני שואל האם בעקבות הדוח הזה תצא שומה.

<ישי פרלמן: מה פתאום?

<ג'ק בלנגה: זה יתוקצב?

<ג'ק בלנגה: משהו ייעשה?

<ג'ק בלנגה: אני אקבל נייר שהגשתי אותו?

<זהבה זוהר לוי: זה אמור להיות כן.

<ג'ק בלנגה: אמור להיות.

<ג'ק בלנגה: צריך להחליט האם זה דוח או לא דוח.

<זהבה זוהר לוי: למיטב הבנתי זה אמור להיות דוח.

<איתן צחור: אני מציע נוסח.

<איתן צחור: תוסיפי בסיפא, לפני שאת אומרת ש"אין בהוראות סעיף זה כדי לגרוע", את מדברת כאן על מי שחייב להגיש דוח נוסף.

<זהבה זוהר לוי: נכון.

<איתן צחור: תוסיפי לפני כן ש"אין בהגשת דוח כאמור כדי לפרט מעבר לטענות לסתירת החזקה".

<ג'ק בלנגה: אין דבר כזה.

<שגית אפיק: אני הייתי כותבת כלהלן: (5ה) יחיד שמתקיימת בו החזקה הקבועה בפסקה (א)(2) להגדרה "תושב ישראל" או "תושב", שבסעיף 1, והחזקה נסתרת לטענת היחיד כאמור בפסקה (א)(3) לאותה הגדרה, יגיש דוח ולעניין סעיף קטן זה הדוח הוא פירוט העובדות שעליהן מבוססת טענתו לסתירת החזקה הקבועה בסעיף קטן (א)(2) להגדרת תושב או תושב ישראל ויצרף את המסמכים התומכים בכך.

<איתן צחור: בלבד.

<איתן צחור: תוסיפי את המילה בלבד.

<שגית אפיק: בלבד.

<שגית אפיק: זה נראה לי עונה לכם על הבעיה.

<שגית אפיק: נוסיף את ה-למעט עובד זר אחר כך ונפתרת הבעיה.

<שגית אפיק: בגדול אתם מסכימים שדוח שיכלול אך ורק את פירוט העובדות.

משה גפני: זה בסדר מבחינתכם?

משה גפני: ממה אתם חוששים?

משה גפני: הרי כל הזמן אתם אומרים את הדבר הזה.

משה גפני: אני רוצה לדעת.

משה גפני: תגידו את האמת.

משה גפני: תגידו.

משה גפני: אם זאת הכוונה, זה פותר את הבעיה.

<ישי פרלמן: זאת הכוונה.

משה גפני: אם זה לא פותר את הבעיה, תגידו למה אתם מתכוונים.

<ישי פרלמן: זאת הכוונה.

<ישי פרלמן: הכוונה היא שהוא יודיע לנו.

משה גפני: אתם תבואו בעוד שלוש שנים ותגידו שמה שאמרת לפני שלוש שנים, מבחינתנו לא נכון ואז יתחיל הדיון?

<ג'ק בלנגה: גם עשר שנים.

<ג'ק בלנגה: הדין הפלילי נותן להם עשר שנים.

משה גפני: איזה דין פלילי?

<ג'ק בלנגה: הדין הפלילי להגשת דוח.

<ג'ק בלנגה: לא דיווחת, הוא יכול לבקש ממנו עשר שנים ולומר לו שעכשיו בדקתי ואתה חייב עשר שנים לשלם מסים.

<שגית אפיק: אם אתה רוצה להימלט מההגדרה של דוח על כל המשמעויות האחרות שלו מעבר להודעה, זה לא הסעיף הזה.

<שגית אפיק: הסעיף הזה מדבר על כך שאלה חייבים בדוח.

<שגית אפיק: זה הסעיף.

<שגית אפיק: הם אומרים שהם רוצים להחיל את כל ההוראות האחרות שלהם לגבי הדוח על ההודעה.

משה גפני: תעבירו את זה לסעיף 141.

משה גפני: אם אתם לא מעבירים, אני לא מתווכח אתכם, אני מבקש להוסיף פסקה שאומרת שכל עוד שרשות המסים לא הגיבה, אין חובה.

<שגית אפיק: לא יחולו ההוראות האחרות שחלות ביחס לדוח.

<ישי פרלמן: אם אדם הוא תושב ישראל, יש עליו חובת הגשת דוח.

משה גפני: לא על זה דיברנו.

<ישי פרלמן: ברור שלא.

משה גפני: אני עושה את מה שהמחוקק קבע.

משה גפני: אני מגיש את פרטי העובדות שהמחוקק קבע, שאתם הצעתם, והגשתי את זה.

משה גפני: הכול בסדר.

משה גפני: אמרתי למיטב ידיעתי מה שאנחנו מנסחים וזהו.

משה גפני: עכשיו עוברות שלוש שנים ואחרי שלוש שנים אתם באים אלי ואומרים לי שכל מה שאמרת לפני שלוש שנים, היה לא נכון.

משה גפני: אתה חייב בדיווח ולא דיווחת.

משה גפני: עברת עבירה פלילית.

משה גפני: לא עולה על דעתי לאשר חוק כזה.

משה גפני: אני חושב שגם שלא עולה על דעתכם.

משה גפני: יש שתי ברירות כאשר הראשונה היא להעביר את זה לסעיף 141 ואני מקווה שאני אומר נכון את מספר הסעיף.

<שגית אפיק: לא.

<שגית אפיק: לעשות כמו בסעיף 141.

<שגית אפיק: חובת הודעה.

משה גפני: להעביר את זה לסעיף 141 שזאת לא חובת דיווח אלא חובת הודעה, או להשאיר את זה כמו שאתם רוצים כאן אבל אז מתווספת פסקה שאומרת שכל עוד אתם לא סתרתם את דבריי, אין עלי חובת דיווח.

משה גפני: אחרת תבואו בעוד עשר שנים ותגידו, תשמע, עשר שנים לא דיווחת.

משה גפני: אני אומר לכם שהודעתי לכם, ואתם אומרים שמה שהודעתי לא נכון ועכשיו בדקתם את זה, אחרי עשר שנים.

משה גפני: לא יכול להיות דבר הזה.

משה גפני: גם מבחינת

משה גפני: כם לא יכול להיות.

<זהבה זוהר לוי: לגבי דוח, אם זה נשאר בחלק של הדוח, יש על זה את כל כללי ההתיישנות.

<זהבה זוהר לוי: יש לך זמן מסוים שאנחנו יכולים לבדוק אותו.

משה גפני: אני שואל משהו אחר.

משה גפני: אי אפשר לחוקק חוק כזה.

משה גפני: שגית, צריך להוסיף פסקה שכל עוד הם לא מגיבים, אני לא חייב בחובת דיווח כי אחרת אני נכנס לעבירה פלילית וזה לא באשמתי.

<איתן צחור: הנוסח של שגית הוא די בסדר.

<איתן צחור: הוא די עונה על הדברים.

<שגית אפיק: כן, אבל עדיין הם אומרים והם לא מסתירים שהם ימשיכו להחיל על זה את ההוראות של דוח.

<איתן צחור: אבל כתבת שזה בלבד.

<שגית אפיק: זה יהיה בדוח עצמו.

משה גפני: אולי תשתפו אותנו בהתלבטות שלכם.

משה גפני: אי אפשר לחוקק חוק כזה.

<קריאה: הדברים ברורים וכתובים.

משה גפני: יבוא בן אדם בעוד עשר שנים ורשות המסים קיבלה פקיד חרוץ והוא עובר על התיקים ורואה שההוא אמר א', ב', ג', וזה בכלל לא נכון.

משה גפני: אז הפקיד שולח מכתב לאותו אדם ואומר לו שמה שאמרת לפני עשר שנים, זה לא נכון.

משה גפני: אני רוצה רק שתדעו למה אני חושב שאי אפשר לעשות חוק כזה.

משה גפני: אז הוא אומר לו שהוא סבור אחרת, הוא חושב שההוא טעה לפני עשר שנים ושהוא טועה גם עכשיו ואז מבחינה חוקית, היות וזה בסעיף הדוחות, חלה עליו עבירה פלילית כי עשר שנים הוא לא מדווח.

<זהבה זוהר לוי: למיטב ידיעתי דוח שנמצא תחת סעיף 131, חלים עליו כללי התיישנות מסוימים.

<זהבה זוהר לוי: רשות המסים, כמו בכל תיק אחר, לא קשור לתושב ישראל או לתושב חוץ, בכל תיק אחר, אם אני יודעת שמי שהיה צריך להגיש את הדוח לא הגיש דוח או שהגיש דוח והדוח הוא חסר או שההכנסה שהייתה חייבת במס היא לא כזאת, כמו כל דוח אחר, יש לי כללי התיישנות.

<זהבה זוהר לוי: אני פועלת על פי כללי ההתיישנות.

<זהבה זוהר לוי: אני לא אוכל לבוא ולבדוק את התיק הזה אחרי תקופה מסוימת שהיא לא קבועה בחוק.

<זהבה זוהר לוי: לכן מה שחשוב זה שכן יהיה במסגרת הדוח סעיף 131 וזה לדעתי לטובת הנישום כי אז יש לי כללים.

משה גפני: לא.

משה גפני: לא.

משה גפני: לא.

משה גפני: מהי ההתיישנות?

משה גפני: ההתיישנות היא שאני צריך להגיש דוח ואני לא הגשתי מסיבותיי ואז באים אלי ואומרים לי שאני עובר עבירה פלילית וזה שאני לא מדווח, זה לא בסדר.

משה גפני: יש על זה חובת התיישנות שחלה בכל הנושא הזה.

משה גפני: זה המקרה הרגיל שלא קשור לחוק הזה.

משה גפני: בחוק הזה יש משהו אחר.

משה גפני: אני אומר לכם שעל פי החוק אני לא חייב בחובת דיווח ואתם לא אומרים כלום אלא שותקים.

משה גפני: על פי החוק אני אומר את זה.

משה גפני: אני הבנתי שאם אתם לא אומרים כלום, אני באמת אני באמת לא חייב בחובת דיווח.

<זהבה זוהר לוי: מה זה שונה מנישום שאמר שההכנסה שלו מסוימת ורשות המסים לא בדקה את זה ואחרי שנתיים היא בודקת?

משה גפני: כאן אנחנו ממציאים משהו חדש.

<שגית אפיק: אומר לך היושב ראש שהוא לא רואה בזה דוח אלא הוא רואה בזה הודעה שמפרטת את סתירת החזקה.

<שגית אפיק: זה מה שהוא אומר לך.

<שגית אפיק: הוא אומר לך שהוא לא רואה בזה דוח ולכן זה שונה בעיניו.

<שגית אפיק: לכן הוא מציע לעשות ניסוח אחר בסעיף אחר שמדבר על הודעה.

משה גפני: כן.

משה גפני: בסעיף אחר.

משה גפני: אם אתם מתעקשים לעשות את זה כאן, צריך שיהיה כתוב במפורש שכל עוד לא אמרתם אחרת, אין עלי חובת הגשת דוח.

<זהבה זוהר לוי: אני נבקש את רשותך לבדוק בבית ולחזור עם תשובה.

משה גפני: אני רוצה להצביע.

<ספי זינגר: זאת שאלה חשובה.

<ג'ק בלנגה: אדוני, במסגרת החשיבה, שייתנו מחשבה גם לנושא של ההשגה וערעור על ההחלטה שלהם.

<ג'ק בלנגה: המשפט מתחיל במילה "יחיד" וצריך לציין במפורש למעט - - -

מיקי לוי: שב אתה על שני השינויים האלה.

מיקי לוי: אתם יודעים איך עובדת רשות המסים.

<ג'ק בלנגה: אני אשב, אבל בינתיים לא ביקשו לשבת אתנו.

משה גפני: אני רוצה תשובה.

משה גפני: אם תהיה תשובה עוד היום, אני אצביע היום על החוק.

משה גפני: בכל מקרה אני אבקש לפצל את זה כי אני רוצה לסיים מהר.

<ג'ק בלנגה: במסגרת המעקב.

משה גפני: דבר אתם.

<ג'ק בלנגה: אני אדבר אתם אבל אני כן רוצה להעלות את זה כאן.

משה גפני: אתה צריך לדבר אתם כי אני צריך גם את הדברים האחרים.

<ג'ק בלנגה: אני יודע, אבל אני רוצה שתשמע את הנקודות.

<ג'ק בלנגה: בנושא השגה וערעור על הטופס הזה, לא משנה היכן הוא ייכנס.

<ג'ק בלנגה: נקודה חשובה מאוד כאן היא שחייבים אחרי המילה "יחיד" להוסיף "למעט בן זוגו ולמעט ילדיו עד גיל 18".

<ג'ק בלנגה: כרגע הטפסים והדיווחים של רשות המסים כוללים את בני הזוג ובמקרים מסוימים כוללים הכנסות של הילדים.

<ג'ק בלנגה: לא יכול להיות שיש מישהו כאן בישראל ואשתו בחוץ לארץ ועכשיו היא גם צריכה להגיש דוח או הילדים שלו בחוץ לארץ והם עד גיל 18.

משה גפני: לכן מה אתה מבקש?

<ג'ק בלנגה: לכן צריך להיות יחיד למעט בן זוג וילדים עד גיל 18.

משה גפני: אתם מתנגדים לזה?

<ג'ק בלנגה: יש בזה צדק.

<ג'ק בלנגה: במסגרת החשיבה, אנחנו נחשוב על הכול.

מיקי לוי: אני מכיר מישהו שנמצא בארצות הברית אבל הילדים שלו בארץ.

מיקי לוי: עכשיו נתחיל לשגע את כל המשפחה?

משה גפני: תשובות.

משה גפני: מתי אני אקבל תשובות?

<זהבה זוהר לוי: בהקדם.

משה גפני: אני רוצה להעביר את זה בקריאה שנייה ושלישית.

משה גפני: עוד מעט מסתיים המושב.

<ישי פרלמן: על חלק מהדברים יש לי תשובות.

<ישי פרלמן: לגבי מה שג'ק ביקש בקשר לנהנה.

<ישי פרלמן: המאה אלף שקלים חדשים צריך להיות של הנאמנות.

<ישי פרלמן: אנחנו לא מוכנים שזה יהיה של הנהנה ואנחנו מוכנים לקבל את העמדה שלו שזה צריך להיות בסוף שנה.

<שגית אפיק: המאה אלף שקלים.

<שגית אפיק: גם אם יש לו 10,000 שקלים בנאמנות, הוא מבחינת

<שגית אפיק: כם צריך לדווח.

<ג'ק בלנגה: גם במקרה של אלף שקלים.

<שגית אפיק: גם על שתי לירות.

<ישי פרלמן: מדובר בכלי שמשמש הרבה מאוד.

מיקי לוי: בינינו, זה הזוי.

<שגית אפיק: כן.

<שגית אפיק: זה באמת הזוי.

מיקי לוי: עזבו.

מיקי לוי: אני לטובת

מיקי לוי: כם אבל אלף שקלים השארתי לשני הנכדים שלי ואתם רוצים עכשיו דיווח?

מיקי לוי: ב-99 אחוזים אני לטובתכם.

אורלי לוי אבקסיס: אם מיקי אומר, חבל על הזמן.

אורלי לוי אבקסיס: לפעמים נדמה לי שהוא מייצג אתכם יותר מדי.

<ישי פרלמן: אנחנו לא רצינו שיהיה כאן סכום.

<ישי פרלמן: הסכום נוסף כדי לעשות איזושהי הקלה.

אורלי לוי אבקסיס: אבל הסכום הזה הוא פיקטיבי כי בסוף אתם אומרים שאתם מדברים גם על שני שקלים.

<ישי פרלמן: לא.

<ישי פרלמן: צריכים להיות בנאמנות עצמה מאה אלף שקלים.

מיקי לוי: אבל השאלה הנשאלת היא אם יש לי אלף שקלים שלכל הדעות זה לא מחייב דיווח וזה לא סכום מהותי, גם אם מישהו נתן לי אותו.

מיקי לוי: אני לא הלבנתי סכומים כאלה.

מיקי לוי: זה לא משחק.

מיקי לוי: תגידו לי מה.

משה גפני: ישי, תבדקו שוב.

משה גפני: זה לא הגיוני.

<שגית אפיק: אולי לעשות בכל זאת סכום מינימום לנהנה שהוא לא מאה אלף אבל סכום סביר וריאלי.

<ספי זינגר: יכול להיות שזאת בעיה של הערכה.

<שגית אפיק: הסכום הראשוני.

<שגית אפיק: זה אפשרי.

<שגית אפיק: הסכום היום ולא בעוד 15 שנים.

משה גפני: אומר מיקי לוי שתדברו על הסכום הראשונה.

<ספי זינגר: מדברים על הזכות של הנהנה.

משה גפני: תורידו את המאה אלף שקלים ותכתבו פחות.

מיקי לוי: יש אלף שקלים ואחרי עשרים שנים זה הפך להיות מאה אלף שקלים.

מיקי לוי: מה אכפת לכם?

מיקי לוי: מה עניינכם?

מיקי לוי: ממילא אני משלם מס רווחי הון.

מיקי לוי: אם אני שם אלף שקלים ואחרי עשרים שנים הנהנה מקבל מאה אלף שקלים, מה זה עניינכם?

מיקי לוי: הרי בדרך אני משלם את המס.

<שגית אפיק: נכון.

<שגית אפיק: 25 אחוזים.

<ישי פרלמן: הרבה פעמים מדובר במקרים שהנאמן הוא לא תושב ישראל.

<ג'ק בלנגה: אז הוא יגיש לפי הסעיף שבא אחר כך לגבי החזקה שלו על הנאמנות.

משה גפני: ספי, תבדקו שוב.

משה גפני: ישי, תבדקו.

משה גפני: אנחנו רוצים שזה יהיה הגיוני.

משה גפני: נמשיך.

<שגית אפיק: סעיף (ב)(5ו).

<ישי פרלמן: (ב) (5ו) יחיד, תושב ישראל, שהעביר בשנת המס כספים אל מחוץ לישראל בסכום כולל של 500 אלף שקלים או יותר.

<ישי פרלמן: במסגרת הרחבת חובת הדיווח, מי שמעביר לחוץ לארץ 500 אלף שקלןים או יותר, זה סכום משמעותי, אנחנו רוצים שהוא ידווח.

<ישי פרלמן: שיגיש דוח.

<שגית אפיק: הכוונה שקלים חדשים.

<שגית אפיק: צריך להוסיף.

<ג'ק בלנגה: כמה תיקונים.

<ג'ק בלנגה: זה שהעביר או קיבל.

<ג'ק בלנגה: בשנת המס, צריך לרשום 12 חודשים רצופים.

<ג'ק בלנגה: לפעמים ההעברה היא באמצעות אחר.

משה גפני: מה זה או קיבל?

משה גפני: יחיד תושב ישראל שהעביר בשנת המס הכספים מחוץ לישראל.

<ג'ק בלנגה: אני חושב שצריך להרחיב את זה גם למי שקיבל.

משה גפני: לא.

<ג'ק בלנגה: אז נוריד את מי שקיבל.

<שגית אפיק: 12 חודשים, זה נכון.

משה גפני: זה נכון.

<ג'ק בלנגה: בסדר.

<ג'ק בלנגה: 12 חודשים.

<ג'ק בלנגה: או שהעביר באמצעות אחר.

<ג'ק בלנגה: לפעמים יש אנשים בישראל שמקבלים הלוואה מישראל.

<ג'ק בלנגה: אני חושב שהסעיף הזה סוגר כמה פרצות מס מהותיות ואם כבר מתקנים אותו, שיתקנו אותו כמו שצריך.

משה גפני: אני לא מצטרף לבקשה הזאת.

מיקי לוי: הפעם הוא לטובתנו.

אורלי לוי אבקסיס: לכן גפני לא הצטרף לבקשתו.

משה גפני: הם לא ביקשו.

<ג'ק בלנגה: אדוני, יש בעיה כי בישראל אין חובת דיווח כללית.

<ג'ק בלנגה: הרשות רואה כאן איזושהי בריחת מס לחוץ לארץ.

משה גפני: אפילו אם אתה צודק, הממשלה לא ביקשה.

משה גפני: אני אוהב להיפגש אתם כל הזמן.

משה גפני: אם הם יגיעו למסקנה שצריך להוסיף את מה שאמרת, הם יביאו עוד הצעת חוק.

<ג'ק בלנגה: אני נוטה להיות אובייקטיבי.

משה גפני: בסדר, אבל 12 חודשים זה נכון כי זה יכול להיות לפעמים רק חודש אחד בתוך שנת המס.

מיקי לוי: הערה נבונה ונכונה.

<ישי פרלמן: אנחנו רוצים שנת המס, כי זה מתאים לנו.

משה גפני: מה מתאים.

משה גפני: אנחנו עומדים מול הציבור.

משה גפני: אם הוא מעביר את זה בדצמבר?

משה גפני: 12 חודשים, זה נכון.

משה גפני: מה יש לנו עוד בחוק?

<ישי פרלמן: תחולה.

<זהבה זוהר לוי: סליחה, אני חייבת להגיד כאן משהו.

<זהבה זוהר לוי: אנחנו מדברים על שנת מס.

<זהבה זוהר לוי: שנת המס, זה לא משנה מתי הוא העביר.

<ג'ק בלנגה: הוא יעביר 400 אלף בדצמבר ועוד 400 אלף בינואר וזה לא חל.

משה גפני: הוא צודק.

<ג'ק בלנגה: זה לעקוף את החוק בשנייה.

<ג'ק בלנגה: הוא יעביר 495 לאף ב-31 בדצמבר.

אורלי לוי אבקסיס: אני מציעה למשה אשר להעסיק אותך עכשיו בתור יועץ אישי שלו.

<זהבה זוהר לוי: איך הוא יגיש את הדוח?

<ג'ק בלנגה: הוא יגיש על השנתיים.

משה גפני: הטענה שלו נכונה לשני הצדדים.

משה גפני: הוא צודק.

משה גפני: שנת מס, אני מבין שמבחינת

משה גפני: כם זה הכי נוח כי זאת שנת מס.

משה גפני: אבל המשמעות של העניין היא שזה יביא לאבסורד בחקיקה ועל זה אנחנו מופקדים.

משה גפני: האבסורד הוא שאנחנו לא נוכל לענות עליו.

משה גפני: ישאלו אותי באיזה כנס שאני אופיע לפני רואי חשבון ויאמרו לי שאני חוקקתי חוק, עזרת לעשירים כי הם יודעים בדיוק את החוק, והם יעבירו 490 אלף שקלים בשנת 2016 ועוד 490 אלף בינואר 2017, בשעה שאחד שלא יודע יותר מדי העביר 500 אלף בדצמבר.

משה גפני: הייתה לו העברה שהוא היה צריך לעשות אותה.

משה גפני: אין לו עורך דין שייעץ לו, אין לו רואה חשבון שעמד לידו.

משה גפני: זה פשוט משולל הגיון.

משה גפני: זה שהעביר כמעט מיליון שקלים, הוא לא ישלם כלום.

<ספי זינגר: היא שואלת שאלה אחרת.

<ספי זינגר: מה שמטריד אותה זה יותר טכני, איך אדם מגיש את הדוח.

<ספי זינגר: בן אדם צריך להגיש דוח.

<זהבה זוהר לוי: הוא מגיש בדצמבר.

<ג'ק בלנגה: אז הוא יגיש בשנה אחר כך.

<ג'ק בלנגה: את הרי רוצה לתפוס אותו וזה כל מה שמעניין אותך.

<ג'ק בלנגה: את רק רוצה לדעת עליו.

אורלי לוי אבקסיס: אתם אומרים שלכם יותר נוח לעבוד כך.

<ספי זינגר: זה לא להם.

<ספי זינגר: זה לנישום.

<ספי זינגר: לנישום זה יותר בעייתי.

<ספי זינגר: צריך לחשוב איך פותרים את זה.

<ג'ק בלנגה: זאת בעיה טכנית.

<שגית אפיק: סעיף 4(ב), סעיף תחילה ותחולה של 131.

משה גפני: אתם רוצים רטרואקטיבי?

<ישי פרלמן: זה לא רטרואקטיבי.

משה גפני: זה רטרואקטיבי.

אורלי לוי אבקסיס: אני רוצה שהיועצת המשפטית תסביר לנו.

<שגית אפיק: אנחנו לא דנים בזה.

<שגית אפיק: בעיני זה רטרואקטיבי.

משה גפני: אנחנו דנים רק על הנאמנויות.

<שגית אפיק: אנחנו לא דנים כרגע בחברה משפחתית.

משה גפני: שתדעו, אני מכין אתכם לעניין הזה.

משה גפני: אני לא אסכים להחיל תחולה רטרואקטיבית.

משה גפני: המשמעות של העניין היא שאם מישהו נתן דיבידנד לפני שנתיים, והוא ידע שהוא פטור כי זה היה החוק, פתאום אנחנו באים אליו ואנחנו אומרים לו שידע שמה שנתת אז, ואז חשבת שזה פטור, עכשיו אנחנו מחילים את זה רטרואקטיבית ותהיה חייב.

<ישי פרלמן: זה עדיין פטור.

<ישי פרלמן: הוא צריך להגיד לנו שהוא עשה את זה.

אורלי לוי אבקסיס: למה?

משה גפני: באיזה ארון תשימו את המידע הזה?

אורלי לוי אבקסיס: העיקר שבנושא הגז אמרו שאי אפשר לשנות רטרואקטיבית חוקים.

משה גפני: הוא אמר יותר גרוע.

משה גפני: הוא אמר שהוא יישאר פטור, אבל הם צריכים לדעת על כך.

אורלי לוי אבקסיס: למה?

משה גפני: כי יש להם שם ארון ריק.

משה גפני: אנחנו לא דנים על זה עכשיו.

אורלי לוי אבקסיס: אני מקווה שמאוד שאתם לא כורתים עצים בשביל המגירות האלה.

משה גפני: אנחנו לא דנים על זה עכשיו.

משה גפני: לא נאשר את זה.

משה גפני: אני לא אתן יד לדבר כזה.

משה גפני: זה פשוט לקחת אנשים שפעלו בחוקי המס על פי החוק הקיים, תכננו לעצמם את הדברים, נתנו מה שנתנו ולא משנה כרגע מה, ואנחנו באים אליהם היום ואומרים להם שנתיים אחורנית, מה שהייתם פטורים אז, עכשיו תהיו חייבים אחורנית.

משה גפני: לא מכאן ואילך אלא אחורנית.

משה גפני: מכאן ואילך, בסדר.

מיקי לוי: הוא אומר בחובת דיווח.

משה גפני: נשארו עוד ארונות ברשות המסים?

אורלי לוי אבקסיס: מה זה ייתן לכם?

אורלי לוי אבקסיס: מה אתם חושבים להסיק מתוך אותו דיווח רטרואקטיבי?

מיקי לוי: פתאום אחר כך יש לו עשרים דירות ועוד יאכטות.

<ישי פרלמן: זה דוח שמגישים עכשיו.

<ג'ק בלנגה: אבל האירועים קרו קודם.

אורלי לוי אבקסיס: אני רק אזכיר לכם את זה בנושא הגז ובנושאים אחרים.

משה גפני: רבותיי, אנחנו צריכים לסיים.

משה גפני: סעיף 4(ב) הוא תחילת החוק.

<שגית אפיק: התחילה של הנהנה.

<שגית אפיק: 4.

<שגית אפיק: תחילה ותחולה (ב) סעיף 131 לפקודה, כנוסחו בסעיף 3 לחוק זה, יחול על דוח שיש להגישו לגבי שנת המס 2015 ואילך.

משה גפני: תסביר את 4(ב).

<ישי פרלמן: על זה דיברנו עכשיו.

משה גפני: רבותיי חברי הכנסת, אני מבקש לפצל את הסעיף הזה כדי להביא אותו להצבעה במהירות ולא לחכות לכל החוק.

<שגית אפיק: אתה בעצם מפצל את סעיף 3 לעניין הנהנה ואת סעיף 4(ב).

<שגית אפיק: כל יתר ההצעה נשארת.

משה גפני: כן.

משה גפני: מי בעד הפיצול?

משה גפני: מי נגד?

משה גפני: בעד הפיצול – פה אחד

משה גפני: הפיצול אושר.

משה גפני: רבותיי, אני מבקש תשובות מהר אבל שיהיו תשובות הגיוניות.

משה גפני: אני רוצה לסיים את החוק ואני רוצה שיהיה לכם עוד דיווח לגבי הנושא.

משה גפני: סתם, אני צוחק.

משה גפני: באמת, אני רוצה לאשר אותו.

משה גפני: תודה רבה.

משה גפני: אנחנו עוברים לנושא הבא.